Diari Oficial de la Generalitat Valenciana


Sumari del DOGV 8496, del 28-02-2019 (2019/1861)

RESOLUCIÓ de 18 de febrer de 2019, de la Conselleria d'Educació, Investigació, Cultura i Esport, per la qual es modifica l'autorització del centre privat d'Educació Infantil Giorgeta de València.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8496

Data del DOGV
:   28-02-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/1861


Data del document
:   18-02-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 18 de febrer de 2019, de la Conselleria d'Educació, Investigació, Cultura i Esport, per la qual es modifica l'autorització del centre privat d'Educació Infantil Giorgeta de València. [2019/1861]  
L'expedient 025/18 ha sigut iniciat a instància de la titularitat del centre, en sol·licitud de modificació de l'autorització del centre privat d'Educació Infantil Giorgeta de València, codi 79067442, per ampliació de les unitats d'Educació Infantil de segon cicle i la unificació amb el centre Giorgeta 0-3, amb codi 59556404.  
Amb data 16 de gener de 2018, la representant de la titularitat del centre privat d'Educació Infantil Giorgeta (codi de centre 09010572) sol·licita l'ampliació de les unitats autoritzades d'Educació Infantil de segon cicle del centre, així com la unificació d'aquest amb el centre d'Educació Infantil Giorgeta 0-3 (codi 36832632), situats els dos en l'avinguda Giorgeta, 25, de València, i els dos amb la mateixa titularitat, Escuela Infantil Giorgeta, SLU.  
En data 30 d'abril de 2018, el Servei d'Infraestructures Educatives d'aquesta conselleria emet informe favorable sobre la viabilitat tècnica de la unió dels dos centres a fi de considerar-los com un centre únic.  
  
En data 14 de juny de 2018, la Direcció General de Centres i Personal Docent emet informe favorable.  
En data 10 d'octubre de 2018, el director territorial d'aquesta conselleria, vistos els informes emesos per la unitat tècnica de construccions i del servei d'inspecció educativa, emet informe favorable.  
Tenint en compte que els dos centres posseeixen la mateixa titularitat i instal·lacions, i en nom del principi d'economia processal, s'estima pertinent acumular el centre privat d'Educació Infantil Giorgeta 0-3 (codi de centre 17518858) al centre privat d'Educació Infantil Giorgeta (codi de centre 84904117), de conformitat amb l'article 57 de la Llei 39/2015, d'1 d'octubre, del procediment administratiu comú, pel qual l'òrgan administratiu que inicie o tramite un procediment, siga quina siga la forma d'iniciació, podrà disposar, d'ofici o a instàncies de part, que s'acumule a uns altres amb els quals guarde identitat substancial o íntima connexió, sempre que siga el mateix òrgan qui haja de tramitar i resoldre el procediment.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana; el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris; i el Decret 115/1990, de 9 de juliol, pel qual es crea el Registre de Centres Docents de la Comunitat Valenciana.  
  
Vista la proposta del director general de Centres i Personal Docent i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Autoritzar la modificació de l'autorització per ampliació del nombre d'unitats autoritzades al centre d'Educació Infantil denominat Giorgeta, amb número de codi 26999509, de manera que quedarà configurat, íntegrament, amb la següent composició:  
- 8 unitats d'Educació Infantil de segon cicle amb un total de 8 unitats i 200 llocs escolars.  
  
Segon  
Autoritzar la unificació del centre d'Educació Infantil denominat Giorgeta 0-3, amb número de codi 23094713 i el centre d'Educació Infantil denominat Giorgeta, amb número de codi 48606019, en un sol centre, de manera que aquesta unificació donarà com a resultat un únic centre, atenent les característiques, ensenyaments i capacitat màxima que a continuació s'especifiquen.  
Denominació genèrica del centre: centre privat d'Educació Infantil.  
  
Denominació específica del centre: Giorgeta.  
Codi: 14470262.  
Titular: Escuela Infantil Giorgeta, SLU.  
Domicili: Avinguda Giorgeta, 25.  
Localitat: València (46603).  
Província: València.  
Configuració  
Ensenyaments i capacitat màxima que s'autoritza:  
4 unitats d'Educació Infantil, primer cicle, amb 66 llocs escolars, distribuïdes així:  
- 2 unitats per a escolars d'1 a 2 anys, amb 13 llocs escolars cadascuna.  
- 2 unitats per a escolars de 2 a 3 anys, amb 20 llocs escolars cadascuna.  
9 unitats d'Educació Infantil, segon cicle, amb 216 llocs escolars.  
  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta; no obstant això, els seus efectes econòmics s'entenen referits a partir del curs escolar 2019-2020.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Generalitat Valenciana.  
  
València, 18 de febrer de 2019.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.